คอนเสิร์ต ช้าง มิวสิคโทรโพลิส จัดเต็มความสนุกสนั่นนครปฐม
คอนเสิร์ต ช้าง มิวสิค คอนเนคชั่น มิวสิคโทรโพลิส มหานครดนตรีที่เชื่อมทุกมิตรภาพ ได้เดินทางไประเบิดความสนุก โดยนำศิลปินระดับชั้นนำของเมืองไทย โปเตโต้ แท็กทีมกับ สล็อตแมชชีน และ ปาล์มมี่ ณ ลานตลาดนัดเครื่องบิน จ.นครปฐม ซึ่งชาวนครปฐมนับหมื่นคน ได้มาร่วมชมคอนเสิร์ตกันอย่างหนาแน่นจนล้นพื้นที่ ทั้งร้อง ทั้งเต้น กระโดดแบบสุดตัว เป็นการการันตีความสนุกชนิดไม่ต้องอธิบายอะไร ก็สามารถสัมผัสได้แบบเต็มๆ,บรรยากาศความสนุก และเสียงกรี๊ดที่กระหึ่ม ลานตลาดนัดเครื่องบิน กับการเปิดฉากความสนุกจาก ปาล์มมี่ ที่มอบความสุขแบบสุดเหวี่ยงให้กับเพื่อนๆ ชาวนครปฐม เป็นวงแรก ตามด้วย สล็อตแมชชีน กระหน่ำเสียงดนตรีจนสะใจแฟนๆ ก่อนปิดท้ายความสนุกกับโปเตโต้ จัดเต็มสุดพลัง ขนเพลงฮิตมามอบความสุขให้กับแฟนเพลง นับเป็นปรากฏการณ์ที่หาชมได้ยาก สามารถเรียกเสียงเฮได้กระหึ่มพื้นที่คอนเสิร์ต สร้างความประทับใจสุดขีดให้กับแฟนเพลง ท่ามกลางเสียงสีเขียวเรืองรองตระการตา สร้างความประทับใจให้กับประชากรมิวสิคโทรโพลิส จ.นครปฐม สมกับเป็น มหานครดนตรี ที่เชื่อมทุกมิตรภาพไว้ด้วยกัน,ปั๊บ พัฒน์ชัย ภักดีสู่สุข นักร้องนำวง โปเตโต้ กล่าวว่า คอนเสิร์ตช้าง มิวสิค คอนเนคชั่น มิวสิคโทรโพลิส เดินทางสู่ ซีซั่น 5 แล้ว พวกเราดีใจมากๆ ที่ได้กลับมามอบความสุขผ่านเสียงเพลงให้เพื่อนๆ ชาวมิวสิคโทรโพลิสจังหวัดนครปฐมอีกครั้ง วันนี้ได้นำเพลงจากหลายๆ อัลบั้มในความทรงจำ มาสร้างประสบการณ์ทางดนตรีให้กับเพื่อนๆ โดยความพิเศษที่เหนือกว่าทุกครั้งของ คอนเสิร์ตช้าง มิวสิค คอนเนคชั่น มิวสิคโทรโพลิส ซีซั่น 5 คือ จัดพร้อมกันถึง 2 จังหวัดในวันเดียวกัน เวลาเดียวกัน แต่ต่างสถานที่กัน ขอให้ประชากรชาว มิวสิคโทรโพลิส ทั่วประเทศ เตรียมตัวให้พร้อม แล้วมาร่วมเชื่อมต่อมิตรภาพผ่านเสียงเพลงไปด้วยกันนะครับ,สำหรับ คอนเสิร์ต ช้าง มิวสิค คอนเนคชั่น มิวสิคโทรโพลิส มหานครดนตรีที่เชื่อมทุกมิตรภาพ ในซีซั่น 5 มาฉลองความยิ่งใหญ่ของมหานครดนตรีที่จะรวบรวมพลเมืองให้ถึง 2.5 ล้านคน จะยกมหานครดนตรีเดินสายมอบความสุขให้เพื่อนๆ ชาวมิวสิคโทรโพลิสทั่วประเทศ โดยครั้งต่อไปจะจัดขึ้นในวันที่ 9 มีนาคม 2562 คู่ขนานพร้อม 2 จังหวัด ได้แก่ จังหวัดนครราชสีมา พบกับ บอดี้สแลม แท็กทีมกับ บิ๊กแอส และ ค็อกเทล ณ ลานหน้าสยามโกลบอลเฮาส์ และ จังหวัดมหาสารคาม พบกับ โปเตโต้ แท็กทีมกับ สล็อตแมชชีน และ ปาล์มมี่ ณ ลานปูนหน้าป้าย ม.มหาสารคาม ทั้งนี้ สงวนสิทธิ์ผู้เข้าร่วมชมคอนเสิร์ต ต้องมีอายุ 20 ปีบริบูรณ์ ขึ้นไปเท่านั้น,ผู้สนใจเข้าชมคอนเสิร์ต ช้าง มิวสิค คอนเนคชั่น มิวสิคโทรโพลิส มหานครดนตรีที่เชื่อมทุกมิตรภาพ สามารถหาติดตามรายละเอียดเพิ่มเติม หรือ ลุ้นบัตรเข้างานได้ที่ Facebook.com/Changworld
คอนเสิร์ต ช้าง มิวสิค คอนเนคชั่น มิวสิคโทรโพลิส ระเบิดความสนุกด้วยศิลปินระดับชั้นนำของเมืองไทย โปเตโต้, สล็อตแมชชีน, และ ปาล์มมี่ ณ ลานตลาดนัดเครื่องบิน จ.นครปฐม
ปาล์มมี่,สล็อต แมชชีน,โปเตโต้,ช้าง มิวสิค คอนเนคชั่น มิวสิคโทรโพลิส,คอนเสิร์ต